6 padwerkers sterf toe trok hulle tref | Maroela Media
Die konstruksiearea waar die padwerkers dood is. Foto: ER24
Werner Vermaak, woordvoerder van ER24, het gesê die swaarvoertuig het 'n vrag stene vervoer.
"Die padwerkers het regoor die toneel gelê toe paramedici daar opdaag. Die swaarvoertuig is aan die kant van die pad aangetref, met sy vrag stene ook regoor die toneel geslinger," het Vermaak gesê.
Vyf mans, tussen 20 en 30 jaar oud, was reeds dood. Een werker het kritieke beserings opgedoen en is kort ná sy aankoms by 'n nabygeleë hospitaal dood. Nog 'n man het ernstige beserings opgedoen en is in 'n stabiele toestand na die hospitaal geneem.
Ander werkers van die konstruksiemaatskappy is ongedeerd, maar getraumatiseer.
"Volgens ooggetuies het die swaarvoertuig deur die padtekens geploeg en die werkers in die konstruksiearea getref. Dit wil voorkom of van die slagoffers onder die voertuig gesleep is. 'n Tweede swaarvoertuig kon betyds stop en het die botsing vermy."
Plaaslike owerhede ondersoek die ongeluk.
Ja né, jaag duiwel, nou is daar mense dood!
Was daar voldoende waarskuwig/inligtings tekens ens, hier by ons is daar by elke plek waar daar aan die pad gewerk word een wat n vlag waai weerskante, al werk daar net n paar, of altans die helfte sit en kyk hoe die ander graaf swaai. Vra maar net?
Ek wonder of die mense wat so opkom vir trok bestuurders dalk trok eienaars is. Na die naweek op die pad tussen Johannesburg en Kaapstad, het ek weer 'n ewige pes in hulle. In drie gevalle het trokke op blinde hoogtes verbygesteek en ons amper kop aan kop gestamp, want daar word ook nie 'n poging aangewend om stadiger te ry nie, nee, die ligte word geflikker asof jy aan die verkeerde kant van die pad is, want die peste weet hulle sal ongedeerd daarvan afkom. Sluit hulle toe, as hulle mense doodmaak, saam met die trok eienaar.
Ja nou gaan die eienaar van die trok weer aangekla en beskuldig word want die hoolygin drywer gaan nou se sy brieke het gefail….
Wil lyk of die ander vragmotor ook stene op het, en ook die selfde kleur is. Dalk, net dalk is dit van die selfde maatskapy. Wonder net of daar nie "gedice" was nie.